stanford-oval/wikipedia huggingface dataset:
ประธานาธิบดียูเครน

| ประธานาธิบดีแห่งยูเครน |
| --- | --- |
Президент України
ตราแผ่นดิน
ธงประจำตำแหน่ง
ผู้ดำรงตำแหน่งคนปัจจุบัน วอลอดือมือร์ แซแลนสกึย ตั้งแต่ 20 พฤษภาคม 2019
จวน: ทำเนียบมารียินสกี (พิธีการ) และที่อื่น ๆ อีก 13 แห่ง
ผู้แต่งตั้ง: การเลือกตั้งทางตรง
วาระ: 5 ปี ไม่เกินสองวาระติดต่อกัน
ตราสารจัดตั้ง: รัฐธรรมนูญยูเครน
สถาปนา: 5 ธันวาคม 1991; 32 ปีก่อน (1991-12-05)
คนแรก: แลออนิด เกราชุก
ตำแหน่งที่มาแทน: ประธานแวร์คอว์นาราดา (รัฐสภา)
เงินตอบแทน: 28,000 ฮรึวญาต่อเดือน
เว็บไซต์: president.gov.ua
ประธานาธิบดียูเครน (ยูเครน: Президе́нт Украї́ни, อักษรโรมัน: Prezydent Ukrainy) เป็นตำแหน่งประมุขแห่งรัฐของประเทศยูเครน ประธานาธิบดีจะเป็นตัวแทนของประเทศในความสัมพันธ์ระหว่างประเทศ บริหารกิจกรรมทางการเมืองต่างประเทศของรัฐ ดำเนินการเจรจาและสรุปสนธิสัญญาระหว่างประเทศ ประธานาธิบดีได้รับการเลือกตั้งโดยตรงจากพลเมืองยูเครนโดยจะดำรงตำแหน่งตามวาระเป็นระยะเวลาห้าปี (ไม่ว่าการเลือกตั้งประธานาธิบดีจะเร็วหรือตามกำหนดการ) โดยจำกัดให้ไม่ดำรงตำแหน่งเกินสองวาระติดต่อกัน
ที่พักอย่างเป็นทางการของประธานาธิบดีคือทำเนียบมารียินสกีซึ่งตั้งอยู่ในเขตแปแชร์ส กรุงเคียฟ ที่พักอาศัยอย่างเป็นทางการอื่น ๆ มีได้แก่ทำเนียบคิเมียรา และ House of the Weeping Widow ซึ่งใช้สำหรับการเยี่ยมชมอย่างเป็นทางการโดยตัวแทนจากต่างประเทศ สำนักประธานาธิบดียูเครนเป็นรู้จักกันอย่างไม่เป็นทางการในชื่อ "บันกอวา" โดยอ้างอิงจากถนนที่ตั้งอยู่ ทำหน้าที่เป็นสำนักประธานาธิบดี ซึ่งให้คำปรึกษาแก่ประธานาธิบดีทั้งในประเทศ ต่างประเทศ และด้านกฎหมาย
นับตั้งแต่ก่ารสถาปนาตำแหน่งในวันที่ 5 ธันวาคม ค.ศ. 1991 มีผู้ดำรงตำแหน่งประธานาธิบดียูเครนหกคน แลออนิด เกราชุกเป็นประธานาธิบดีคนแรกซึ่งดำรงตำแหน่งสามปีตั้งแต่ ค.ศ. 1991 จนกระทั่งลาออกจากตำแหน่งใน ค.ศ. 1994 แลออนิด กุชมาเป็นประธานาธิบดีเพียงคนเดียวที่ได้ตำแหน่งสองวาระติดต่อกัน วิกตอร์ ยุชแชนกอ, แปตรอ ปอรอแชนกอ และ วิกตอร์ ยานูกอวึช ดำรงตำแหน่งหนึ่งวาระ โดยภายหลังถูกแทนที่โดยออแลกซันดร์ ตูร์ชูนอว์ รักษาการประธานาธิบดีซึ่งดำรงตำแหน่งประธานรัฐสภายูเครนในวันที่ 21 กุมภาพันธ์ ค.ศ. 2014 ออแลกซันดร์ ตูร์ชูนอว์เป็นรักษาการประธานาธิบดีเพียงคนเดียวในประวัติศาสตร์สมัยใหม่ของยูเครน โดยในยูเครนอำนาจของรักษาการประธานาธิบดีนั้นถูกจำกัดอย่างรุนแรง ซึ่งต่างจากในสหรัฐที่การเป็นรักษาการประธานาธิบดีหมายถึงการได้รับอำนาจและหน้าที่ทั้งหมดของตำแหน่งประธานาธิบดีในทันที ในวันที่ 18 มิถุนายน ค.ศ. 2015 ยานูกอวึชถูกถอดถอนจากตำแหน่งประธานาธิบดียูเครนอย่างเป็นทางการ รัฐบาลยูเครนใช้ระบบกึ่งประธานาธิบดีซึ่งบทบาทของประมุขแห่งรัฐและหัวหน้ารัฐบาลจะแยกจากกัน ดังนั้นประธานาธิบดียูเครนจึงไม่ใช่หัวหน้ารัฐบาลของประเทศ นายกรัฐมนตรีทำหน้าที่เป็นหัวหน้ารัฐบาล ซึ่งปัจจุบันดำรงตำแหน่งโดยแดนึส ชมือฮัล ซึ่งเข้ารับตำแหน่งในเดือนมีนาคม ค.ศ. 2020
ประธานาธิบดีคนปัจจุบันของยูเครนคือวอลอดือมือร์ แซแลนสกึย ซึ่งเข้ารับตำแหน่งเมื่อวันที่ 20 พฤษภาคม ค.ศ. 2019
รายชื่อ

อิสระ
      ยูเครนของเรา
      Party of Regions
      สหภาพยูเครนทั้งปวง "ปิตุภูมิ"
      กลุ่มของปอรอแชนกอ
      ผู้รับใช้ประชาชน
แหล่งข้อมูลอื่น

(ในภาษายูเครน รัสเซีย และอังกฤษ) "เว็บไซต์ทางการของประธานาธิบดียูเครน". Presidential Administration of Ukraine. สืบค้นเมื่อ 13 December 2008.
"เว็บไซต์ทางการของ State Directory of Affairs" (ภาษายูเครน). State Directory of Affairs (2006). คลังข้อมูลเก่าเก็บจากแหล่งเดิมเมื่อ 15 April 2011. สืบค้นเมื่อ 8 April 2011.
"Meeting of presidents of Ukraine". Presidential Administration of Ukraine. คลังข้อมูลเก่าเก็บจากแหล่งเดิมเมื่อ 11 March 2011. สืบค้นเมื่อ 2008-12-13.
"All power to councils – not to a President Czar"
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  เยอรมนี  สหรัฐ
ธงชาติเซอร์เบีย

| --- | --- |


Државна застава / Državna zastava
การใช้: ธงชาติ
สัดส่วนธง: 2:3
ประกาศใช้: ค.ศ. 1882 (ธงชาติราชอาณาจักรเซอร์เบีย) ค.ศ. 2004 (นำมาใช้ใหม่) ค.ศ. 2010 (ทำให้เป็นมาตรฐาน)
ลักษณะ: ธงสี่เหลี่ยมผืนผ้า แบ่งสามแถบแนวนอน สีแดง-น้ำเงิน-ขาว มีตราอาร์มน้อยของเซอร์เบีย
 

Народна застава / Narodna zastava

การใช้: ธงพลเรือน
สัดส่วนธง: 2:3
ประกาศใช้: ค.ศ. 1835 (ธงชาติราชรัฐเซอร์เบีย) ค.ศ. 1992 (นำมาใช้ใหม่)   ค.ศ. 2004 (ทำให้เป็นมาตรฐาน)
ลักษณะ: ธงสี่เหลี่ยมผืนผ้า แบ่งสามแถบแนวนอน สีแดง-น้ำเงิน-ขาว
 
ธงชาติเซอร์เบีย (เซอร์เบีย: Застава Србије, อักษรโรมัน: Zastava Srbije) มีอีกชื่อว่า โตรบอยกา (เซอร์เบีย: тробојка, อักษรโรมัน: trobojka) เป็นธงสามสี (tricolour flag) ที่แบ่งภายในเป็นแถบแนวนอน 3 ริ้ว โดยสีแดงอยู่บนสุด สีน้ำเงินอยู่กลาง และสีขาวอยู่ล่าง ส่วนธงสามสีแบบเดียวกันอีกแบบใช้เป็นธงประจำรัฐของเซอร์เบียและชนชาติเซิร์บมาตั้งแต่คริสต์ศตวรรษที่ 19 ธงรูปแบบปัจจุบันนำมาใช้งานใน ค.ศ. 2004 และมีการปรับเปลี่ยนเล็กน้อยใน ค.ศ. 2010
แบบธง

ธงที่ใช้ในราชการนั้นจะมีรูปตราอาร์มแผ่นดินอย่างย่อของเซอร์เบียอยู่ตรงกลาง โดยตำแหน่งของตรานั้นจะห่างจากด้านซ้ายของธง 1 ใน 7 ส่วนของความยาวธง ธงชาติเซอร์เบียมีลักษณะกว้าง 2 ส่วน ยาว 3 ส่วน ความกว้างของแต่ละแถบสีทั้งสามแถบเป็น 1 ใน 3 ของความกว้างทั้งหมด โดยใช้ค่าสีแต่ละสีตามคำแนะนำ (ไม่มีการระบุสีขาวและดำลงใน Pantone) ดังนี้:
| ระบบสี | แดง | Purpure  | น้ำเงิน | ขาว | เหลือง | ดำ |
| --- | --- | --- | --- | --- | --- | --- |
| Pantone | 1797C | 704C | 541C | White | 143C | Black |
| CMYK | 0-73-69-22 | 0-90-70-30 | 90-46-0-53 | 0-0-0-0 | 4-24-95-0 | 0-0-0-100 |
| RGB | 199-54-61 | 161-45-46 | 12-64-119 | 255-255-255 | 237-185-45 | 0-0-0 |
| เลขฐานสิบหก | #C7363D | #A12D2E | #0C4077 | #FFFFFF | #EDB92E | #000000 |
^α  ใช้เฉพาะในตราอาร์มใหญ่ เหมือนในธงประจำตำแหน่งประธานาธิบดี
ธงในราชการของรัฐบาล

ธงประจำตำแหน่งประธานาธิบดีแห่งสาธารณรัฐเซอร์เบีย
ธงประจำตำแหน่งประธานรัฐสภาแห่งสาธารณรัฐเซอร์เบีย
ประวัติ > ยุคกลาง > ธงของกษัตริย์วลาดิสลาฟ

คำบรรยายลักษณะธงของเซอร์เบียที่เก่าแก่ที่สุดปรากฏอยู่ในเอกสารคำพรรณาว่าด้วยทรัพย์สมบัติของกษัตริย์สเตฟาน วลาดิสลาฟ ซึ่งได้ถูกเก็บรักษาไว้ที่สาธารณรัฐดูรอฟนิก ในเอกสารดังกล่าวได้ระบุถึงธงอย่างหนึ่งด้วยภาษาละตินว่า vexillum unum de zendato rubeo et blavo หมายถึง "ธงซึ่งทำด้วยผ้าสีแดงและสีน้ำเงินผืนหนึ่ง" อย่างไรก็ตามข้อมูลดังกล่าวนี้ไม่สามารถบอกได้ว่ารายละเอียดของธงนี้เป็นอย่างไร มีการจัดเรียงแถบสีอย่างไรกันแน่ รูปธงสีแดง-น้ำเงินซึ่งได้แสดงตัวอย่างไว้ในบทความนี้เป็นเพียงตัวอย่างหนึ่งของธงดังกล่าวซึ่งมักมีการใช้ประดับเพื่อรำลึกถึงเหตุการณ์สำคัญทางประวัติศาสตร์ของเซอร์เบียในยุคกลาง สำหรับอายุของการใช้ธงนั้น แม้ว่ากษัตริย์วลาดิสลาฟจะทรงครองราชย์ระหว่าง ค.ศ. 1234–1243 และสวรรคตในปี ค.ศ. 1264 แต่การใช้ธงดังกล่าวน่าจะมีมาก่อนนั้น โดยประมาณว่าไม่เกินช่วงคริสต์ศตวรรษที่ 13
ประวัติ > ยุคกลาง > ธงของซาร์ดูซาน

ภาพวาดธงของเซอร์เบียที่เก่าที่สุดเท่าที่มีการค้นพบปรากฏอยู่ในแผนที่ในปี ค.ศ. 1339 ของแองเจลิโน ดุลเซิร์ท (Angelino Dulcert) นักวาดแผนที่ในช่วงคริสต์ศตวรรษที่ 14 ชาวสเปน ในแผนที่ดังกล่าวได้ปรากฏรูปธงของดินแดนต่าง ๆ จำนวนหนึ่ง ซึ่งรูปธงของเซอร์เบียในแผนที่ดังกล่าวปรากฏอยู่เหนือจุดบอกตำแหน่งเมืองสโกเปีย  (ระบุชื่อในแผนที่ Skopi) โดยมีชื่อประเทศเซอร์เบีย (Seruja) กำกับไว้ที่ด้านต้นของธง  รูปของธงนั้นแสดงด้วยรูปนกอินทรีสองหัวสีแดงบนพื้นธงสีเหลือง
ประวัติ > ยุคแห่งการลุกขึ้นสู้ครั้งแรกของชาวเซิร์บ

ในยุคแห่งการลุกขึ้นสู้ครั้งแรกของชาวเซิร์บ ได้ปรากฏการใช้ธงต่าง ๆ เป็นสัญลักษณ์ในการรบอย่างหลากหลาย ท่ามกลางธงเหล่านี้ มีอยู่ธงหนึ่งที่มีความเกี่ยวโยงมาถึงธงชาติเซอร์เบียยุคปัจจุบัน ได้แก่ ธงของมาเตยา เนนาโดวิช (Mateja Nenadović) อาร์คบิชอปชาวเซิร์บซึ่งเป็นผู้นำสำคัญคนหนึ่งในการลุกขึ้นสู้ครั้งนั้น ธงดังกล่าวนั้นเป็นธงสีขาว-แดง-น้ำเงิน ภายในธงมีรูปกางเขน 3 รูป บรรดากองทัพที่เข้าร่วมในการลุกขึ้นสู้ครั้งนั้น โดยทั่วไปจะใช้ธงสีเหลืองมีรูปเครื่องหมายต่าง ๆ เป็นสัญลักษณ์ ส่วนธงของวอยโวดต่าง ๆ (voivode - ชื่อเขตการปกครองเทียบเท่าระดับมณฑลหรือจังหวัดของรัฐในคาบสมุทรบอลข่าน) มักจะใช้ธงสีแดง-ขาว ทำด้วยผ้าไหม มีรูปเครื่องหมายนกอินทรีสองหัวตามแบบตราอาร์มของรัสเซีย ธงเหล่านี้อาจใช้พื้นสีเป็นสีอื่น ๆ ได้เช่นกัน เช่น แดง-เหลือง, แดง-ขาว-น้ำเงิน, และ แดง-น้ำเงิน ทั้งนี้ขึ้นอยู่กับสีของตราสัญลักษณ์ที่หน่วยการปกครองของตนเองใช้อยู่  สัญลักษณ์ที่มักปรากฏในธงยุคนี้บ่อยที่สุดได้แก่กางเขนเซอร์เบีย รองลงมาคือตราอาร์มของดินแดนทรีบัลเลีย (Tribalia) และกางเขนรูปแบบอื่น ๆ
ธงในช่วงต้น ค.ศ. 1804
ธงของกองทัพที่เข้าร่วมการลุกขึ้นสู้ ค.ศ. 1809
ธงของเซอร์เบียชนิดหนึ่ง ค.ศ. 1807 (ภาพจำลอง)
ธงของวอยโวดแห่งหนึ่ง ค.ศ. 1811
ประวัติ > ธงสมัยใหม่

รัฐธรรมนูญเซอร์เบียในปี ค.ศ. 1835 ได้ระบุถึงลักษณะของธงชาติเซอร์เบียว่าเป็นธงสามสีแบบแนวนอน มีแถบสีแดง สีขาว และสีน้ำเงินเข้ม (ในต้นฉบับใช้คำว่า čelikasto-ugasita ซึ่งหมายถึงสีน้ำเงินเข้มจนเกือบดำ) รัฐธรรมนูญดังกล่าวถูกวิพากษ์วิจารณ์อย่างมาก โดยเฉพาะอย่างยิ่งจากรัสเซีย และแบบธงดังกล่าวเองก็ถูกมองว่าเป็นการจงใจเลือกให้พ้องกับธงรัฐบาลปฏิวัติของฝรั่งเศส (ในปี ค.ศ. 1835 ฝรั่งเศสอยู่ในยุคของราชวงศ์บูร์บงฟื้นฟู ใช้ธงสีขาวเป็นสัญลักษณ์)  หลังจากนั้นไม่นาน จักรวรรดิออตโตมันจึงได้เรียกร้องให้ มิโลส ออร์เบโนวิกที่ 1 เจ้าผู้ครองราชรัฐเซอร์เบีย ให้ร่างรัฐธรรมนุญใหม่โดยมีบทบัญญัติว่าด้วยธงชาติและตราแผ่นดิน และหลังจากนั้นไม่นาน จึงได้มีราชโองการของจักรพรรดิแห่งออตโตมันในปีนั้น อนุญาตให้ชาวเซิร์บสามารถใช้ธงเดินเรือทะเลของตนเองได้ โดยธงดังกล่าวเป็นธงสามสี เรียงแถบสีแดงอยู่บน สีน้ำเงินอยู่กลาง และสีขาวอยู่ล่าง นับได้ว่าเป็นการปรากฏขึ้นครั้งแรกของแถบสีธงที่กลายเป็นธงชาติเซอร์เบียปัจจุบัน
แถบสีธงดังกล่าวนั้นเป็นการเรียงแถบสีกลับกันกับธงชาติรัสเซียอย่างชัดเจน เรื่องเล่าต่าง ๆ ของชาวเซอร์เบียหลายเรื่องที่ยังคงอยู่ถึงทุกวันนี้ส่วนหนึ่งมักเป็นเรื่องของสาเหตุที่แถบสีธงเซอร์เบียสลับกับธงรัสเซีย ยกตัวอย่างเช่น
| 0 | 1 | 2 |
| --- | --- | --- |
| “ | ในยุคของคาราดอร์เด เปโตรวิช (ผู้นำสำคัญในการลุกขึ้นสู้ของชาวเซิร์บ) คณะผู้แทนของเซอร์เบียได้เดินทางไปยังรัสเซียเพื่อขอความช่วยเหลือ และเมื่อพวกเขาเดินทางกลับมายังเซอร์เบียจึงได้มีการเฉลิมฉลองขึ้น เมื่อคณะผู้แทนถูกถามว่าทำไมจึงไม่ร่วมขบวนพาเหรดด้วย พวกเขาจึงรีบเข้าร่วมขบวนพร้อมกับเอาธงชาติรัสเซียกลับหัว ชาวเซิร์บจึงตระหนักว่าพวกเขามีธงชาติของตนเองนับแต่นั้นมา | ” |
ในระหว่างสงครามโลกครั้งที่ 1 การใช้สามสีของเซอร์เบียได้กลายเป็นสิ่งต้องห้ามในเซอร์เบียส่วนที่ถูกยึดครอง เมื่อสิ้นสุดสงครามแล้วจึงได้มีการสถาปนาราชอาณาจักรยูโกสลาเวียขึ้น ธงของเซอร์เบียจึงไม่ปรากฏในยุคนี้เพราะเซอร์เบียได้กลายเป็นเขตการปกครองหนึ่งของยูโกสลาเวีย  ต่อมาในช่วงหลังสิ้นสุดสงครามโลกครั้งที่ 2 สันนิบาตคอมมิวนิสต์แห่งยูโกสลาเวียได้มีอำนาจในการปกครองประเทศในปี ค.ศ. 1945 จึงได้มีการแบ่งเขตการปกครองของยูโกสลาเวียเป็น 6 สาธารณรัฐย่อย ซึ่งหนึ่งในจำนวนนั้นก็มีเซอร์เบียรวมอยู่ด้วย ในช่วงเวลาดังกล่าวนี้เอง ดาวแดงของลัทธิคอมมิวนิสต์ก็ได้ถูกเพิ่มเข้ามาในธงชาติเซอร์เบียเดิมเพื่อใช้เป็นธงของสาธารณรัฐสังคมนิยมเซอร์เบีย โดยธงดังกล่าวนี้ใช้เป็นธงของมอนเตเนโกรในช่วงเวลาเดียวกันด้วย อนึ่ง ลักษณะของธงเซอร์เบียในยุคนี้ถือว่าคล้ายคลึงอย่างยิ่งกับธงชาติยูโกสลาเวีย ซึ่งใช้ธงสามสีมีรูปดาวแดงอยูกลางธง
เมื่อยูโกสลาเวียล่มสลายในปี ค.ศ. 1992 รูปดาวแดงจึงถูกยกเลิกและกลับมาใช้ธงสามสี แดง-น้ำเงิน-ขาว เป็นธงชาติเซอร์เบียอีกครั้ง (ในนามเซอร์เบียและมอนเตเนโกร) โดยคงอัตราส่วนความกว้างต่อความยาวธงไว้ที่ 1:2 ดังเช่นธงในสมัยยูโกสลาเวีย จนกระทั่งมีการเปลี่ยนแปลงแบบธงมาเป็นแบบปัจจุบันในปี ค.ศ. 2006 โดยคงลักษณะของธงไว้ตามเดิม แต่แก้ไขอัตราส่วนความกว้างต่อความยาวธงเป็น 2:3
ราชรัฐเซอร์เบีย 
ค.ศ. 1835–1882
ราชอาณาจักรเซอร์เบีย 
ค.ศ. 1892–1918
เซอร์เบียภายใต้การยึดครองของนาซีเยอรมนี 
ค.ศ. 1941–1944
สาธารณรัฐสังคมนิยมเซอร์เบีย 
ค.ศ. 1945–1991
สาธารณรัฐเซอร์เบีย 
ค.ศ. 1991–2004
สาธารณรัฐเซอร์เบีย 
ค.ศ. 2004–2010
ดูเพิ่ม

รายชื่อธงในประเทศเซอร์เบีย
รายชื่อธงในประเทศยูโกสลาเวีย
ธงชาติราชอาณาจักรยูโกสลาเวีย
ธงชาติสหพันธ์สาธารณรัฐสังคมนิยมยูโกสลาเวีย
ธงชาติเซอร์เบียและมอนเตเนโกร
แหล่งข้อมูลอื่น

เซอร์เบีย ที่ Flags of the World (อังกฤษ)
ธงและตราแผ่นดินของเซอร์เบียสมัยต่าง ๆ (ในภาษาอิตาลี)
ธงและตราแผ่นดินของเซอร์เบียอย่างสังเขป (ในภาษาเยอรมัน)
ธงและตราแผ่นดินของเซอร์เบีย เก็บถาวร 2009-12-04 ที่ เวย์แบ็กแมชชีน
| ด ค กธงชาติของประเทศและดินแดนในทวีปยุโรป |
| --- | --- |
ประเทศ:  กรีซ  โครเอเชีย  จอร์เจีย1  เช็กเกีย  ซานมารีโน  เซอร์เบีย  ไซปรัส1  เดนมาร์ก  ตุรกี1  นครรัฐวาติกัน  นอร์เวย์  เนเธอร์แลนด์  บอสเนียและเฮอร์เซโกวีนา  บัลแกเรีย  เบลเยียม  เบลารุส  โปรตุเกส  โปแลนด์  ฝรั่งเศส  ฟินแลนด์  มอนเตเนโกร  มอลโดวา  มอลตา  มาซิโดเนียเหนือ  โมนาโก  ยูเครน  เยอรมนี  รัสเซีย1  โรมาเนีย  ลักเซมเบิร์ก  ลัตเวีย  ลิกเตนสไตน์  ลิทัวเนีย  สเปน  สโลวาเกีย  สโลวีเนีย  สวิตเซอร์แลนด์  สวีเดน  สหราชอาณาจักร นอร์เทิร์นไอร์แลนด์  เวลส์  สกอตแลนด์  อังกฤษ  ออสเตรีย  อันดอร์รา  อาเซอร์ไบจาน1  อิตาลี  เอสโตเนีย  แอลเบเนีย  ไอซ์แลนด์  ไอร์แลนด์  ฮังการี 
รัฐที่ได้รับการรับรองอย่างไม่สมบูรณ์:  ทรานส์นีสเตรีย  คอซอวอ  อับฮาเซีย  นากอร์โน-คาราบัค  นอร์เทิร์นไซปรัส  เซาท์ออสซีเชีย 
องค์กรระหว่างประเทศ:  สหภาพยุโรป 
1. มีพื้นที่ทั้งในทวีปยุโรปและในทวีปเอเชีย
แบบร่างธง
แบบจำลองของธงเซอร์เบียโบราณ ตามความในบันทึกปี ค.ศ. 1281
ธงของเซอร์เบียบนแผนที่ของแองเจลิโน ดุลเซิร์ท
ป้อมนีช

ป้อมนีช
ป้อมนีช (เซอร์เบีย: Нишка тврђава / Niška tvrđava) ตั้งอยู่ที่เมืองนีช ประเทศเซอร์เบีย เป็นสถานที่ใช้จัดงานเทศกาลภาพยนตร์นีชตั้งแต่ปี ค.ศ. 1966
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ป้อมนีช
ปราสาทครอนบอร์

| ปราสาท Kronborg Castle * |
| --- | --- |
  แหล่งมรดกโลกโดยยูเนสโก
ปราสาทครอนบอร์
ประเทศ:  เดนมาร์ก
ประเภท: มรดกทางวัฒนธรรม
เกณฑ์พิจารณา: (iv)
ประวัติการขึ้นทะเบียน
ขึ้นทะเบียน: 2543 (คณะกรรมการสมัยที่ 24)
* ชื่อตามที่ได้ขึ้นทะเบียนในบัญชีแหล่งมรดกโลก ** ภูมิภาคที่จัดแบ่งโดยยูเนสโก
ครอนบอร์
ครอนบอร์ (เดนมาร์ก: Kronborg) ตั้งอยู่ใกล้เมืองเฮลซิงเงอร์ ทางตะวันออกเฉียงเหนือสุดของเซแลนด์ในเดนมาร์ก ซึ่งเป็นจุดที่แคบที่สุดของเออเรซุนด์ ซึ่งเป็นอ่าวระหว่างเดนมาร์กและสวีเดน ตรงจุดนี้อ่าวมีความกว้างเพียง 4 กิโลเมตร ซึ่งทำให้เป็นจุดยุทธศาสตร์สำคัญของการรักษาป้อมในตำแหน่งที่สามารถควบคุมการเดินเรือในบริเวณทะเลบอลติก ปราสาทโครนบอร์กเป็นสถาปัตยกรรมชิ้นสำคัญของปราสาทแบบสถาปัตยกรรมสมัยฟื้นฟูศิลปวิทยาในทางตอนเหนือของยุโรป ซึ่งทำให้ได้รับการขึ้นทะเบียนเป็นมรดกโลกโดยองค์การยูเนสโกในปี ค.ศ. 2000
ระเบียงภาพ

ภาพถ่ายจากอากาศ
ของปราสาทครอนบอร์
ปราสาทครอนบอร์
ปราสาทครอนบอร์
ผังปราสาท
ดูเพิ่ม

มรดกโลก
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ปราสาทครอนบอร์
ปูนีท ราชกุมาร

| ปูนีท ราชกุมาร |
| --- | --- |

เกิด: 17 มีนาคม ค.ศ. 1975(1975-03-17) เจนไน รัฐทมิฬนาฑู อินเดีย
เสียชีวิต: 29 ตุลาคม ค.ศ. 2021(2021-10-29) (46 ปี)
อาชีพ: นักแสดง นักร้อง โปรดิวเซอร์ พิธีกรรายการโทรทัศน์
ปีปฏิบัติงาน: 1976–1989 2002–2021
คู่สมรส: แอชวินิ รีแวนธ์ (สมรส 1999)
บุตร: 2
บิดามารดา: Rajkumar (พ่อ) Parvathamma (แม่)
ญาติ: ดูที่ ครอบครัวราชกุมาร
ปูนีท ราชกุมาร (ฮินดี: पुनीत राजकुमार; 17 มีนาคม ค.ศ. 1975 – 29 ตุลาคม ค.ศ. 2021) เป็นนักแสดง นักร้อง โปรดิวเซอร์ และพิธีกรรายการโทรทัศน์ชาวอินเดีย ผู้ที่ทำงานด้านอุตสาหกรรมภาพยนตร์กันนาดาเป็นหลัก เขาเป็นนักแสดงนำในภาพยนตร์กว่า 27 เรื่อง ตั้งแต่เด็ก เขาได้แสดงในภาพยนตร์ของพ่อเขาอยู่หลายหน การแสดงของเขาใน Vasantha Geetha (1980), Bhagyavantha (1981), Chalisuva Modagalu (1982), Eradu Nakshatragalu (1983) และ Bettada Hoovu (1985) ต่างก็ได้รับการยกย่อง เขาชนะรางวัลภาพยนตร์แห่งชาติ สาขานักแสดงเด็กยอดเยี่ยม จากบทบาท Appu ใน Bettada Hoovu บทบาทนำครั้งแรกของปูนีท คือ ภาพยนตร์ในปี 2002 เรื่อง Appu คู่กับ Rakshita
เขายังได้รับบทนำในภาพยนตร์ที่มีชื่อเสียงหลายเรื่อง รวมถึง Appu (2002), Abhi (2003), Veera Kannadiga (2004), Mourya (2004), Aakash (2005), Arasu (2007), Milana (2007), Vamshi (2008), Raam (2009), Jackie (2010), Hudugaru (2011), Raajakumara (2017) และ Anjani Putra (2017) ปูนีทเป็นหนึ่งในดาราที่ได้รับความนิยมมากที่สุดและเป็นนักแสดงที่ได้รับค่าตอบแทนสูงที่สุดในภาพยนตร์กันนาดา ในปี 2012 เขาเปิดตัวเป็นพิธีกรทางโทรทัศน์บนรายการเกมโชว์ยอดนิยม Kannadada Kotyadhipati ฉบับภาษากันนาดา โดยซื้อลิขสิทธิ์จาก ฮูวอนส์ทูบีอะมิลเลียนแนร์?
ปูนีทเสียชีวิตจากอาการหัวใจวายในปี 2021 ด้วยอายุ 46 ปี
แหล่งข้อมูลอื่น

ปูนีท ราชกุมาร ที่เฟซบุ๊ก
ปูนีท ราชกุมาร ที่เอกซ์ (ทวิตเตอร์)
ปูนีท ราชกุมาร ที่อินสตาแกรม
ปูนีท ราชกุมาร ที่อินเทอร์เน็ตมูวีเดตาเบส
พรรคตุรกีรุ่งเรือง

พรรคตุรกีรุ่งเรือง (ตุรกี: Aydınlık Türkiye Partisi: ATP; อังกฤษ: Bright Turkey Party) เป็นพรรคการเมืองฝ่ายขวา  Oktay Öztürk ก่อตั้งขึ้นเมื่อวันที่ 27 พฤศจิกายน ค.ศ. 1998 พรรคนี้ได้คะแนนเสียง 0.29% จากการเลือกตั้งทั่วไปในประเทศตุรกี ค.ศ. 2007 ต่อมาในวันที่ 11 เมษายน ค.ศ. 2010 พรรคนี้ยุบรวมเข้ากับพรรคขบวนการชาตินิยม (Nationalist Movement Party)
แหล่งข้อมูลอื่น

"Official website". คลังข้อมูลเก่าเก็บจากแหล่งเดิมเมื่อ 2008-06-26. สืบค้นเมื่อ 2008-06-26.
ผีแห่งเคียฟ

| ผีแห่งเคียฟ |
| --- | --- |
เครื่องบินมิโคยัน มิก-29 ของกองทัพอากาศยูเครน
รับใช้:  ยูเครน
แผนก/สังกัด:  กองทัพอากาศยูเครน
การยุทธ์: การรุกรานยูเครนของรัสเซีย พ.ศ. 2565
ผีแห่งเคียฟ (ยูเครน: При́вид Ки́єва, อักษรโรมัน: Prývyd Kýyeva) เป็นชื่อเล่นที่ใช้เรียกเสืออากาศคนหนึ่งของกองทัพอากาศยูเครนที่ขับเครื่องบินมิโคยัน มิก-29 และสามารถยิงเครื่องบินรบรัสเซียได้มากถึง 6 ลำภายในวันเดียว หลังจากที่รัสเซียเริ่มรุกรานยูเครนใน พ.ศ. 2565 เป็นไปได้ว่าผีแห่งเคียฟอาจไม่มีตัวตนอยู่จริง แต่เป็นตำนานพื้นบ้านที่แต่งขึ้นมาเพื่อปลุกกำลังใจชาวยูเครนในช่วงเวลาคับขัน
ประวัติ

ในวันแรกที่รัสเซียรุกรานยูเครนเมื่อ พ.ศ. 2565 มีการเผยแพร่คลิปวิดีโอลงสื่อสังคมออนไลน์ กล่าวอ้างถึงนักบินยูเครนคนหนึ่งที่ยิงเครื่องบินรัสเซียตกไปหลายลำ จากเหตุการณ์ดังกล่าว มีประชาชนยูเครนให้ฉายานักบินคนนี้ว่า "ผีแห่งเคียฟ" มีรายงานว่านักบินคนดังกล่าวยิงเครื่องบินรัสเซียตกไป 6 ลำ ภายใน 30 ชั่วโมง เป็นเครื่องบินซู-35 จำนวน 2 ลำ เครื่องบินซู-25 จำนวน 2 ลำ เครื่องบินซู-27 จำนวน 1 ลำ และเครื่องบินมิก-29 อีกหนึ่งลำ หากนักบินคนนี้มีตัวตนอยู่จริง เขาจะถือเป็นเสืออากาศคนแรกของศตวรรษที่ 21 และจะถือเป็นเสืออากาศภายในวันเดียว ("Ace in a Day")
พรรคคอมมิวนิสต์ยูเครน

สำหรับพรรคการเมืองที่ครองอำนาจตั้งแต่ปี 1918 ถึงปี 1991 ในยุคสาธารณรัฐสังคมนิยมโซเวียตยูเครน ดูที่ พรรคคอมมิวนิสต์ยูเครน (สหภาพโซเวียต)
| พรรคคอมมิวนิสต์ยูเครน Комуністична партія України |
| --- | --- |

เลขานุการเอก: Petro Symonenko
เลขานุการโท: Igor Alekseyev
ก่อตั้ง: 19 มิถุนายน ค.ศ. 1993 (1993-06-19)
แยกจาก: พรรคสังคมนิยมยูเครน
ก่อนหน้า: พรรคคอมมิวนิสต์ยูเครน (สหภาพโซเวียต)
ยุบรวมกับ: Nova Derzhava (2015)
หนังสือพิมพ์: โคมูนิสต์ (2000-ปัจจุบัน)
ฝ่ายเยาวชน: Komsomol of Ukraine
สมาชิกภาพ  (ปี 2012): 115,000 คน
อุดมการณ์: คอมมิวนิสต์ มาร์กซิสต์–เลนินนิสต์ ประชานิยมฝ่ายซ้าย
จุดยืน: ซ้ายจัด
กลุ่มระดับชาติ: Left Opposition
กลุ่มระดับทวีป: Union of Communist Parties – Communist Party of the Soviet Union
กลุ่มระดับสากล: การประชุมพรรคคอมมิวนิสต์และพรรคแรงงานระหว่างประเทศ
สี: แดง
เว็บไซต์
kpu.ua
การเมืองยูเครน   รายชื่อพรรคการเมือง การเลือกตั้ง
พรรคคอมมิวนิสต์ยูเครน (ยูเครน: Комуністична партія України, Komunistychna partiya Ukrayiny,  KPU) เป็นพรรคการเมืองของประเทศยูเครน ก่อตั้งในปี ค.ศ. 1993 ในฐานะผู้สืบทอดพรรคคอมมิวนิสต์ในยุคยูเครนโซเวียตที่ถูกห้ามในปี ค.ศ. 1991 ปัจจุบันพรรคคอมมิวนิสต์ถูกห้ามในปี ค.ศ. 2015 ตามกฎหมายว่าด้วยการห้ามแสดงสัญลักษณ์คอมมิวนิสต์และนาซี
แหล่งข้อมูลอื่น

(ยูเครน) (รัสเซีย) เว็บไซต์ทางการเก็บถาวร 2012-11-22 ที่ เวย์แบ็กแมชชีน
พรรคแอร์โรว์ครอสส์

| พรรคแอร์โรว์ครอสส์ Nyilaskeresztes Párt – Hungarista Mozgalom (ฮังการี)  |
| --- | --- |

หัวหน้า: แฟแร็นตส์ ซาลอชี 1935–1945 (ถูกประหารชีวิตเพราะเป็น อาชญากรรมสงคราม)
ก่อตั้ง:   1935 (ในชื่อพรรคเจตจำนงแห่งชาติ); ถูกห้ามในปี 1937  กลับมาอีกครั้งในชื่อพรรคแอร์โรว์ครอสส์ในวันที่ 15 มีนาคม 1939 
ถูกยุบ: เมษายน 1945
ที่ทำการ: Andrássy út 60, บูดาเปสต์
สมาชิกภาพ: 300,000 คนในปี 1939
อุดมการณ์: ชาติสังคมนิยม Hungarian Turanism ระบบการปฏิรูปที่ดิน
จุดยืน: ขวาจัด
ศาสนา: โรมันคาทอลิก
สี:  แดง, ขาว, เขียว จาก ธงชาติฮังการี
ธงประจำพรรค

การเมืองฮังการี   รายชื่อพรรคการเมือง การเลือกตั้ง
พรรคแอร์โรว์ครอสส์ – ขบวนการนิยมฮังการี (ฮังการี: Nyilaskeresztes Párt – Hungarista Mozgalom) เป็นพรรคการเมืองนิยมแนวชาติสังคมนิยมของฮังการี ก่อตั้งโดยแฟแร็นตส์ ซาลอชี ต่อมาได้ขึ้นอำนาจในฐานะรัฐบาลเอกภาพแห่งชาติฮังการีระหว่างวันที่ 15 ตุลาคม 1944 ถึงวันที่ 28 มีนาคม 1945 พรรคแอร์โรว์ครอสส์กำจัตศัตรูทางการเมืองรวมทั้งเนรเทศประชาชนประมาณ 15,000 คน (ส่วนใหญ่เป็นชาวยิวและโรมา) ออกจากฮังการีและส่งเข้าค่ายกักกันในออสเตรีย หลังสงครามจบลง ซาลอชีและผู้นำพรรคคนอื่น ๆ ถูกศาลฮังการีตัตสินว่ามีความผิดในข้อหาก่ออาชญากรรมสงคราม
ป้อมแดง

| ป้อมแดง |
| --- | --- |
ประตูลาฮอรีของป้อมแดง
ที่ตั้ง: เดลีเก่า, อินเดีย
พิกัด: 28°39′21″N 77°14′27″E﻿ / ﻿28.65583°N 77.24083°E﻿ / 28.65583; 77.24083
ความสูง: 18–33 m (59–108 ft)
สร้างเมื่อ: 12 May 1639 - 6 April 1648; 376 ปีก่อน (6 April 1648)
สถาปนิก: อุสตัด อะห์มัด ลาฮอรี
สถาปัตยกรรม: อินโด-อิสลาม, โมกุล
เจ้าของ:  จักรวรรดิโมกุล (1638 - 1760)  จักรวรรดิมราฐา (1760, 1771 - 1803)  จักรวรรดิอังกฤษ (1857 - 1947)  รัฐบาลอินเดีย (1947 - present) 

 แหล่งมรดกโลกโดยยูเนสโก
ชื่อที่ขึ้นทะเบียน: หมู่อาคารป้อมแดง
ประเภท: วัฒนธรรม
เกณฑ์: ii, iii, vi
ขึ้นเมื่อ: 2007 (31st session)
เลขอ้างอิง: 231rev
รัฐ: อินเดีย
ภูมิภาค: อินโด-แปซิฟิก
 
 
ที่ตั้งในเดลี
ป้อมแดง (อังกฤษ: Red Fort, ฮินดี: रक्तदुर्गम्) เป็นป้อมปราการในสมัยคริสต์ศตวรรษที่ 17 ในสมัยจักรวรรดิโมกุล โดยสมเด็จพระจักรพรรดิชาห์ชะฮัน ซึ่งตั้งอยู่ภายในเขตกำแพงเมืองของเดลีเก่า (Old Delhi) ซึ่งปัจจุบันอยู่ในเดลี ประเทศอินเดีย โดยป้อมปราการแห่งนี้ใช้เป็นที่ประทับของจักรพรรดิแห่งราชวงศ์โมกุล และยังเป็นที่ตั้งของเมืองหลวงแห่งใหม่ในรัชสมัยของสมเด็จพระจักรพรรดิชาห์ชะฮัน ที่มีชื่อว่า "ชาห์ชะฮันนาบาด" (Shahjahanabad) ซึ่งเป็นเมืองแห่งที่ 7 ที่ก่อตั้งภายในบริเวณเขตเดลี โดยพระองค์ทรงย้ายมาจากอัคราเพื่อที่จะสร้างความสวยงามและอลังการในรัชสมัยของพระองค์ โดยใช้โอกาสนี้ในการสร้างสรรค์สิ่งก่อสร้างและอาคารใหม่ๆได้ตามที่สนพระทัย ซึ่งเมืองหลวงแห่งใหม่นี้ตั้งอยู่ที่เดลีจนถึงปี ค.ศ. 1857 เมื่อจักรพรรดิบาฮาดูร์ชาห์ซาฟาร์ เสด็จลี้ภัยจากรัฐบาลของบริติชอินเดีย
ป้อมแดงตั้งอยู่ริมแม่น้ำยมุนา ซึ่งเป็นที่มาของน้ำภายในคูเมืองโดยรอบกำแพงเมืองของป้อม บริเวณกำแพงเมืองทางมุมทิศตะวันออกเฉียงเหนือนั้นติดกับป้อมที่เก่ากว่า มีชื่อว่า "ป้อมซาลิมครห์" สร้างในรัชสมัยของสุลต่านอิสลามชาห์สุรี ในปี ค.ศ. 1546 โดยการก่อสร้างป้อมแดงนั้นใช้เวลาตั้งแต่ ค.ศ. 1638 จนถึงเสร็จสิ้นเมื่อ ค.ศ. 1648 ต่อมาได้มีการปรับปรุงต่อเติมครั้งใหญ่ๆในรัชสมัยของสมเด็จพระจักรพรรดิออรังเซพ และประปรายในรัชสมัยถัดๆมา ในปัจจุบันป้อมแดงได้รับการขึ้นทะเบียนเป็นมรดกโลก โดยองค์การยูเนสโก ในปี ค.ศ. 2007
แหล่งข้อมูลอื่น

| ด ค กแหล่งมรดกโลกในประเทศอินเดีย |
| --- | --- | --- |
| ทางวัฒนธรรม |  ป้อมอาครา  ถ้ำอชันตา  ทัชมาฮาล  ถ้ำเอลโลรา  กลุ่มโบราณสถานแห่งมหาพลิปุรัม  เทวาลัยพระอาทิตย์ โกณารัก  โบสถ์และคอนแวนต์แห่งกัว  กลุ่มโบราณสถานแห่งขชุราโห  กลุ่มศาสนสถานแห่งหัมปี  ฟเตหปุระสีกรี  ถ้ำเอลิฟันตา  หมู่มหาเทวสถานโจฬะที่มีชีวิต  กลุ่มโบราณสถานแห่งปัฏฏทกัล  พุทธสถานที่สาญจี  ที่ไว้พระบรมศพของจักรพรรดิหุมายูง  กุตุบมีนาร์และโบราณสถาน เดลี  ทางรถไฟสายภูเขาแห่งอินเดีย  กลุ่มวัดมหาโพธิที่พุทธคยา  เพิงหินภีมเพฏกา  สถานีปลายทางฉัตรปติศิวาจี (สถานีปลายทางวิกตอเรียเดิม)  อุทยานโบราณคดีจัมปาเนร์-ปาวาครห์  ป้อมแดง  ชันตรมันตระ ชัยปุระ  หมู่ป้อมเนินแห่งรัฐราชสถาน  รานี-กี-วาว (บ่อน้ำขั้นบันไดของพระราชินี) ที่ปาฏัณ รัฐคุชราต  แหล่งโบราณคดีนาลันทามหาวิหาร (มหาวิทยาลัยนาลันทา) นาลันทา พิหาร  จัณฑีครห์แคปิตอลคอมเพล็กซ์ (ส่วนหนึ่งของงานสถาปัตยกรรมของเลอกอร์บูซีเย คุณูปการอันโดดเด่นต่อขบวนการสมัยใหม่)  นครประวัติศาสตร์อะหมดาบาด  กลุ่มอาคารกอทิกวิกตอเรียและอลังการศิลป์แห่งมุมไบ  เมืองชัยปุระ ราชสถาน  กากติยารุทเรศวรมนเทียร (รามัปปามนเทียร) เตลังคานา  โธฬาวีรา นครอารยธรรมฮารัปปา  ศานตินิเกตัน  กลุ่มปูชนียสถานของชาวโหยสฬะ  ไมดาม – ระบบเนินดินฝังศพของราชวงศ์อาหม  |  |
| ทางธรรมชาติ |  อุทยานแห่งชาติกาซีรังคา  อุทยานแห่งชาติเกวลาเทวะ  เขตรักษาพันธุ์สัตว์ป่ามานสะ  อุทยานแห่งชาติสุนทรวัน  อุทยานแห่งชาตินันทาเทวีและพนมบุปผา  เทือกเขาฆาฏตะวันตก  อุทยานแห่งชาติหิมาลัยใหญ่  |  |
| ผสม |  อุทยานแห่งชาติคังเซนซุงกา  |  |
หมายเหตุ: ใช้ชื่อตามที่ได้เสนอขึ้นทะเบียนเป็นแหล่งมรดกโลก
พรรคประชาธิปไตยสังคม (เดนมาร์ก)

| พรรคประชาธิปไตยสังคม Socialdemokraterne  |
| --- | --- |

หัวหน้า: เมตเต เฟรเดอริกเซน
ก่อตั้ง: พ.ศ. 2414
อุดมการณ์: ประชาธิปไตยสังคมนิยม
จุดยืน: กลาง-ซ้าย
สี: สีแดง
โฟลเกททิง: 47 / 179 
การเมืองเดนมาร์ก    รายชื่อพรรคการเมือง การเลือกตั้ง
พรรคประชาธิปไตยสังคม (อังกฤษ: Social Democrats, เดนมาร์ก: Socialdemokraterne or Socialdemokratiet)  เป็นพรรคการเมืองในประเทศเดนมาร์ก มีนาง เมตเต เฟรเดอริกเซน เป็นหัวหน้าพรรค
แหล่งข้อมูลอื่น

เว็บไซต์พรรคประชาธิปไตยสังคม